गुड़गांव. स्टूडेंट ओलंपिक एसोसिएशन द्वारा रविवार को गवर्नमेंट गर्ल्स कॉलेज सेक्टर-14 में आयोजित द्वितीय पॉवर लिफ्टिंग में सब जूनियर वर्ग में फ्रिक जिम से प्रतिभागी साहिल बागड़ी ने गोल्ड मेडल हासिल किया है। साहिल वार्ड-10 से पार्षद मंगत राम बागड़ी के नाती हैं।
जिम के कोच विक्रांत यादव ने बताया कि साहिल के अलावा उनके जिम के कई अन्य खिलाड़ी हरिंदर कटारिया, कुलदीप त्यागी, प्रशांत, ध्रुव, स्नेहलता, सालू, वेदांत व अर्पित आदि भी मेडल प्राप्त किए हैं। साहिल के मेडल प्राप्त करने से उनके परिवार सहित अन्य लोगों में भी खुशी की लहर है। इस कामयाबी का श्रेय वे अपने परिवार और कोच को देते हैं।
उन्होंने कहा कि इस कामयाबी के लिए हमें सबका आशीर्वाद प्राप्त हुआ है। वहीं पार्षद मंगत राम बागड़ी ने कहा कि हर बच्चे को शिक्षा और संस्कार प्राप्त करने के साथ खेलों में रुचि लेनी चाहिए।
bho_Deva hin_Deva hin_Deva